**DĖL ROKIŠKIO RAJONO SAVIVALDYBĖS TARYBOS 2020 M. VASARIO 27 D. SPRENDIMO NR. TS-24 „DĖL ROKIŠKIO RAJONO SAVIVALDYBĖS 2020–2022 METŲ STRATEGINIO VEIKLOS PLANO PATVIRTINIMO“ DALINIO PAKEITIMO**

2020 m. balandžio 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės tarybos 2020 m. vasario 27 d. sprendimo Nr. TS-24 „Dėl Rokiškio rajono savivaldybės 2020**–**2022 metų strateginio veiklos plano patvirtinimo“ 1 punktu patvirtinto Rokiškio rajono savivaldybės 2020-2022 metų strategino veiklos plano priedus ir išdėstyti juos nauja redakcija (pridedama).

2. Skelbti šį sprendimą Teisės aktų registre ir Rokiškio rajono savivaldybės interneto svetainėje.

Sprendimas gali būti skundžiamas Regionų apygardos administraciniam teismui per vieną mėnesį nuo jo paskelbimo dienos Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**DĖL ROKIŠKIO RAJONO SAVIVALDYBĖS TARYBOS 2020 M. VASARIO 27 D. SPRENDIMO NR. TS-24 „DĖL ROKIŠKIO RAJONO SAVIVALDYBĖS 2020-2022 METŲ STRATEGINIO VEIKLOS PLANO PATVIRTINIMO“ DALINIO PAKEITIMO“**

**AIŠKINAMASIS RAŠTAS**

2020-03-10

Rokiškis

**Parengto sprendimo projekto tikslai ir uždaviniai.**

Remiantis Rokiškio rajono savivaldybės tarybos 2020 m. vasario 27 d. sprendimu Nr. TS-26 “Dėl Rokiškio rajono savivaldybės biudžeto 2020 metams patvirtinimo” patvirtintu Rokiškio rajono savivaldybės biudžetu 2020 metams, pakeisti Rokiškio rajono savivaldybės 2020–2022 metų strateginį veiklos planą (toliau – Strateginis veiklos planas), patvirtintą Rokiškio rajono savivaldybės tarybos 2020 m. vasario 27 d. sprendimu Nr. TS-24 „Dėl Rokiškio rajono savivaldybės 2020–2022 metų strateginio veiklos plano patvirtinimo“, ir išdėstyti nauja redakcija Strateginio veiklos plano priedus patikslinant lėšų poreikį (asignavimus) ir finansavimo šaltinius.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas;

Strateginio planavimo savivaldybėse rekomendacijos, patvirtintos Lietuvos Respublikos Vyriausybės 2014 m. gruodžio 15 d. nutarimu Nr. 1435;

Rokiškio rajono savivaldybės strateginio planavimo organizavimo tvarkos aprašas, patvirtintas Rokiškio rajono savivaldybės tarybos 2016 m. vasario 19 d. sprendimu Nr. TS-21 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“;

Rokiškio rajono savivaldybės tarybos 2020 m. vasario 27 d. sprendimas Nr. TS-24 „Dėl Rokiškio rajono savivaldybės 2020**–**2022 metų strateginio veiklos plano patvirtinimo“;

**Sprendimo projekto esmė.**

Strateginis veiklos planas buvo patvirtintas Rokiškio rajono savivaldybės tarybos 2020 m. vasario 27 d. sprendimu Nr. TS-24 „Dėl Rokiškio rajono savivaldybės 2020-2022 metų strateginio veiklos plano patvirtinimo“ bei sudarytas 6 patvirtintų savivaldybės veiklos programų planuojamų maksimalių asignavimų 2020–2022 m. laikotarpiui pagrindu.

Rokiškio rajono savivaldybės tarybai 2020 m. vasario 27 d. sprendimu Nr. TS-26 patvirtinus Savivaldybės biudžetą 2020 metams turi būti pakoreguoti Strateginio veiklos plano priedai, įrašant į juos savivaldybės 2020 metų biudžetu patvirtintus asignavimus.

Vadovaujantis Rokiškio rajono savivaldybės strateginio planavimo organizavimo tvarkos aprašo 67 punktu, keičiamos 1-6 programų 1 lentelės „Tikslų, uždavinių, priemonių asignavimų ir produkto vertinimo kriterijų suvestinė“, 2 lentelės ,,Lėšų poreikis (asignavimai) ir numatomi finansavimo šaltiniai“ bei bendros lentelės „2020**–**2022-ųjų m. programų asignavimų suvestinė“, „2020-2022-ųjų m. programų lėšų poreikis (asignavimai) ir numatomi finansavimo šaltiniai“, užpildant stulpelį „2020-ųjų m. patvirtinta taryboje“.

**Galimos pasekmės, priėmus siūlomą tarybos sprendimo projektą:**

**teigiamos** – bus tinkamai ir laiku įgyvendintos Rokiškio rajono savivaldybės 2020–2022 m. strateginio veiklos plano programų priemonės.

**neigiamos** – nenumatoma.

**Kokia sprendimo nauda Rokiškio rajono gyventojams.** Patvirtinus Strateginio veiklos plano pakeitimus, Savivaldybės administracija turės galimybę tinkamai įgyvendinti programų priemones, dokumente atsispindės programoms skirtas, o rajono gyventojai turės galimybę susipažinti su aktualia informacija apie vykdomas Strateginio veiklos plano programas, jų lėšų poreikį (asignavimus) ir finansavimo šaltinius.

**Finansavimo šaltiniai ir lėšų poreikis**: Programų pakeitimai remiantis 2020 m. vasario 27 d. Rokiškio rajono savivaldybės tarybos sprendimu Nr. TS-26 „Dėl Rokiškio rajono savivaldybės biudžeto 2020 metams patvirtinimo”.

**Suderinamumas su Lietuvos Respublikos galiojančiais teisės norminiais aktais** Projektas neprieštarauja galiojantiems teisės aktams.

**Antikorupcinis vertinimas -** teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų

skyriaus vyr. specialistė Agnė Grizevičiūtė